b'\n_START_ARTICLE_\nBataljon Telemark\n_START_SECTION_\nZgodovina\n_START_PARAGRAPH_\nBataljon je bil ustanovljen leta 1993 kot motorizirano-pehotna enota, pri \xc4\x8demer je bil zadol\xc5\xbeen nalogo sile za takoj\xc5\xa1en odziv (Immediate Response Force, IRF) v sklopu Norve\xc5\xa1ke kopenske vojske. Prvotno je bil bataljon garniziran v Heistadmoenu na jugu Norve\xc5\xa1ke in primarno sestavljen iz nabornikov._NEWLINE_V okviru evropske intervencije je bil bataljon poslan v Bosno, kjer je bil aktiven med letoma 1997 in 1999. Nato je bataljon med letoma 1999 in 2002 deloval na Kosovu. Do leta 2002 je enota izgubila vse nabornike in pri\xc4\x8dela z reorganizacijskim postopkom v popolno profesionalno enoto. \xc5\xa0e istega leta je bil bataljon preoblikovan v mehanizirano pehoto in dobil novo zastavo; 1. julija 2003 je bil bataljon razgla\xc5\xa1en za operativno sposobnega._NEWLINE_Med afganistansko vojno je bataljon izgubil dva vojaka: enega v letu 2004 in enega v letu 2010. V tem \xc4\x8dasu je bataljon postal znan po ozna\xc4\x8devanju hi\xc5\xa1 (domnevnih) talibanskih podpornikov s mrtva\xc5\xa1ko glavo (iz filma The Punisher), kar pa je vodstvo kopenske vojske prepovedalo v septembru 2010. Prav tako pa so v bataljonu pri\xc4\x8deli vse bolj uvajati vikin\xc5\xa1ko mitologijo: tako so poimenovali vozila po mitolo\xc5\xa1kih osebah in pri\xc4\x8deli so uporabljati bojni krik Til Valhall (slovensko Do Valhale).'